PTT ประชุมบอร์ดพรุ่งนี้ จับตาลดค่าก๊าซ “กฟผ.” หนุนตรึงค่า “เอฟที”
PTT เตรียมประชุมบอร์ดพรุ่งนี้พิจารณาส่วนลดค่าก๊าซให้กับ “กฟผ.” หนุนตรึงค่า Ft ระดับเดิมที่ 4.72 บาทต่อหน่วย
PTT เตรียมประชุมบอร์ดพรุ่งนี้พิจารณาส่วนลดค่าก๊าซให้กับ “กฟผ.” หนุนตรึงค่า Ft ระดับเดิมที่ 4.72 บาทต่อหน่วย
14 ธ.ค. 2565

บริษัท ปตท. จำกัด (มหาชน) หรือ PTT เปิดเผยว่า ในวันพรุ่งนี้ (15 ธ.ค.) จะมีการประชุมคณะกรรมการบริษัท เพื่อพิจารณาวาระงบลงทุน 5 ปี (65-69) รวมทั้งการพิจารณาจัดสรรรายได้จากธุรกิจโรงแยกก๊าซฯ ประมาณ 1,500 ล้านบาทต่อเดือน ระยะเวลา 4 เดือน (ตั้งแต่ ม.ค.-เม.ย. 66) รวม 6,000 ล้านบาท เพื่อมาช่วยสนับสนุนในการลดต้นทุนค่าไฟฟ้าตามมติที่ประชุมคณะกรรมการนโยบายพลังงานแห่งชาติ (กพช.) เมื่อวันที่ 25 พ.ย.ที่ผ่านมา
โดยเบื้องต้นเงินดังกล่าวจะเป็นรูปแบบส่วนลดค่าก๊าซให้กับ การไฟฟ้าฝ่ายผลิตแห่งประเทศไทย (กฟผ.) เพื่อใช้คำนวณค่า Ft เดือนม.ค.-เม.ย.66 กลุ่มครัวเรือนที่ใช้ไฟไม่เกิน 500 หน่วยต่อเดือน คาดว่าจะตรึงไว้ที่ระดับเดิม 4.72 บาทต่อหน่วย และรมว.พลังงาน จะให้ คณะกรรมการกำกับกิจการพลังงาน (กกพ.) คำนวณค่า Ft ใหม่ ภายหลังจากที่บอร์ด ปตท.อนุมัติเงินดังกล่าวแล้ว